《去草棘》
宋代·陈文蔚

草虽至微物，禀气何不同。
瑞者为灵芝。大抵和所钟。
薰者为兰荪，芬香播春风。
人知外秀异，胡不原诸中。
奈何一种类，亦费造化工。
沾需足雨露，山川徒茂丰。
畏冗无地着，无足比蒿蓬。
成熟不堪食，但逞毫芒锋。
除却刺人衣，此外无馀功。
惨虽未荆棘，包藏固难容。
因行为芟除，当路靡留踪。
害物亦害己，去汝如去凶。
安得天地间，榛翳亨衢通。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。